sbi
అనుబంధ బ్యాంకుల అధికారుల విలీనంపై స్టే
హైదరాబాద్‌: ఎస్‌బిఐలో అనుబంధ బ్యాంకుల విలీనం ప్రక్రియలో భాగంగా ఐదు అసోసియేట్‌ బ్యాంకుల్లోని 30 వేల మంది అధికారులను ఎస్‌బిఐలోకి విలీనంచేసుకునే ప్రక్రియకు తాత్కాలిక బ్రేకులు పడ్డాయి. జూన్‌ 15వ తేదీవరకూ ఎలాంటిప్రక్రియ కొనసాగించవద్దంటూ రాష్ట్ర హైకోర్టు భార తీయ స్టేట్‌బ్యాంకుకు ఉత్తర్వులు జారీచేసింది. అంతేకాకుండా ఎస్‌బిఐ ఇందు కు సంబంధించి తమ స్పందనను తెలియజే యాలని ఆదేవించింది. పిటిష నర్లు పిటిఎం గోపాలకృష్ణ మరికొందరు ఎస్‌బిహెచ్‌ అధికారులు, అసోసియేట్‌ బ్యాంక్స్‌ అసోసియేషన్‌ తరపున దాఖలైన పిటిషన్లను విచారించిన హైకోర్టు తాత్కాలిక నిలుపుదల ఉత్తర్వులుజా రీచేసింది.
వాస్త వానికి శుక్రవారమే తమతమ ఆప్షన్లను తెలియ జేయడానికి ఎస్‌బిఐగడువు పెట్టింది. ఎస్‌బిహెచ్‌; బిక నీర్‌ అండ్‌ జైపూర్‌, మైసూర్‌, పాటియాల, ట్రావన కూర్‌ స్టేట్‌బ్యాంకులతోపాటు భారతీయ మహిళా బ్యాంకు అధికారులకు కూడా ఇదే గడువు వర్తిస్తుంది. హైకోర్టు ఉత్తర్వుల కాపీలు మాకు రెండురోజుల్లో అందుతాయని, న్యాయ మూర్తి జస్టిస్‌ పి.నవీన్‌రావు ఎస్‌బిఐకు మౌఖిక ఉత్తర్వులు జారీచేసారని ఎబిఒయ సెక్రటరీజనరల్‌ హర్షవర్ధన్‌ మాడభూషి పేర్కొన్నారు. ఎస్‌బిఐ ప్రకటించిన ఈ ఆప్షన్‌ విధానంపై యూనియన్లు అనేక అభ్యంతరాలు లేవదీ సాయి. సర్వీసు నిబంధనల్లో స్పష్టత లేదని, సీనియారిటీ ప్రకారం పోస్టు విలీనం, సూపరాన్యుయేషన్‌ ప్రయోజనాల్లో వివక్ష కొనసాగుతున్నదని సంఘా లు ఆరోపించాయి. ప్రస్తుత ఎస్‌బిఐ అధికారులు, అసోసియేట్‌ బ్యాంక్‌ అధి కారులకు మధ్య తేడాలు వస్తున్నట్లు వారు ఎస్‌బి దృష్టికి తెచ్చారు. కేంద్ర ఆర్థిక మంత్రి దృష్టికి సైతం ఈ అభ్యంతరాలను తీసుకెళ్ళామని, ఎస్‌బిఐ ఛైర్మన్‌నుంచి గడచిన ఏడాది కాలంగా ఎలాంటి స్పందన రాలేదన్నారు. పిఎఫ్‌ సదుపాయాలు అందించడంలో కూడా స్పష్టత లేదన్నారు.
ఎస్‌బిఐ అధికారుల మధ్య వివక్షత ఉందని అన్నారు. విలీనం జరిగే సంస్థలో ఎస్‌బిఐ పారామీటర్ల పై స్పష్టత ఇవ్వలేదని ఎబిఒఎ ప్రకటించింది. ఎస్‌బిఐతో పోలిస్తే అసోసియేట్‌ బ్యాంకుల్లో అధికారులే మంచి ప్రయోజనాలు పొందుతున్నారు. కొత్తస్కీంలో అనుబంధ బ్యాం కుల అధికారులు ఇవన్నీ కోల్పోతారని అన్నారు. అంతేకాకుండా ఎస్‌బిఐ స్వఛ్ఛంద పదవీవిరమణ ప్రకటించింది. తుదితీర్పు ప్రకారంచూస్తే నాలుగు వేల మంది అసోసియేట్‌ బ్యాంకు సిబ్బంది ఎక్కు వ మంది అధికారులే విఆర్‌ఎస్‌కు వెళ్లారు. సేవా నిబంధనల్లో మెరుగుదల కనిపించకపోవడం వల్లనే ఈ విధానం అమలవుతుందని అంచనా. ఎస్‌బిఐ ప్రతిపాదించిన విలీనం ప్రతిపాదనలను 2016 ఆగస్టు 16న అసోసి యేట్‌ బ్యాంకులు ఆమోదించాయి. వేతనాలు, భత్యాలపరంగా ఆమోద యోగ్యంగాలేదని అప్పటినుంచే వాదిస్తున్నారు. ఉద్యోగులను ఎస్‌బిఐ ఉద్యో గులతో సమానంగా చూడాలని, ప్రస్తుతం కొనసాగుతున్న భత్యాలు, వేత నాలను కొనసాగించాలని ఎబిఒఎ డిమాండ్‌ చేసింది. గతంలో సౌరాష్ట్ర, ఇండోర్‌ బ్యాంకుల విలీనం జరిగిన తర్వాత ఎస్‌బిఐలో చెల్లించే కొన్ని భత్యా లను ఈ విలీనం అయిన ఉద్యోగులకు చెల్లించలేదని ఇదే వివక్ష కొనసాగిస్తు న్నారని ఎబిఒఎ కేంద్ర ఆర్థిక మంత్రి దృష్టికి తెచ్చింది. అయినా ఫలితం లేకపోవడంతో హైకోర్టును ఆశ్రయించిన ఉద్యోగులకు తీపికబురు లభించింది. =======